Vyftig jaar ná die eerste hart suksesvol van een mens na ’n ander oorgeplant is, kan jy nou in ’n nuwe dokudrama oor die menslike intrige rondom die gebeure van 3 Desember 1967 sien presies hoe dié groot mediese mylpaal bereik is.
Deon Opperman, die draaiboekskrywer, vertel in Hartstog drie parallelle verhale: Eerstens, dié van die Washkansky-familie, wat dringend wag op ’n skenkerhart vir Louis; die Darvall-gesin, wat as gevolg van ’n tragiese ongeluk ’n dogter aan die dood afstaan, en dr Chris Barnard en die span by die hospitaal wat die hart help oorplant
As jy nog altyd meer wou weet oor die eerste hartoorplanting, maak seker jy kyk Hartstog op ShowMax. Dis ’n verhaal van hartstogtelike passie, gebreekte harte en hoop wat uiteindelik lig werp op ’n stuk trotse Suid-Afrikaanse geskiedenis wat die wêreld verander het.